kardosdrur/scandi-wiki huggingface dataset:
Theodrada

Theodrada (født 785 – 9. januar 844/853) var en datter af Karl den Store (742-814) og hans tredje kone Fastrada. Fra 814 var Theodrada abbedisse af klosteret i Argenteuil.

Franker
Personer fra middelalderen
Richard P. Bland

Richard Parks Bland var en amerikansk politiker for Demokraterne, der blev kendt for loven Bland bill af (28. februar 1878), der havde til formål at hæve sølvets pris.

Eksterne henvisninger 
 

Medlemmer af Repræsentanternes Hus i USA
Regina (konkubine)

Regina (født ca. 780) var en af Karl den Stores konkubiner, som fødte ham to sønner; Drogo (f. 801), og Hugh (f. 802). De blev de sidstlevende af Karl den Stores sønner, om end ikke de længstlevende: Ludvig den Fromme blev 62.

Franker
Karl den Stores koner

en:Regina (concubine)
Kalk

Kalk er en fællesbetegnelse for en række calcium-holdige stoffer, bl.a. brændt kalk og læsket kalk, foruden alle former for uorganisk eller organisk udfældet calciumcarbonat. Uorganisk udfældet kalk, som er langt sjældnere end organisk udfældet kalk, omfatter både kildekalk dannet i naturen og kedelsten dannet i forbindelse med kogning eller anden håndtering af vand med opløst kalk. Betegnelsen kalk anvendes ofte som synonym for naturligt forekommende kalksten, som langt overvejende er organisk udfældet, herunder almindelige danske kalkbjergarter som skrivekridt, bryozokalk og koralkalk. Kalk består hovedsagelig af mineralerne calcit og aragonit og er på verdensplan et vigtigt råstof. I Danmark indvindes årligt ca. 3 mio tons kalk, som især anvendes som jordbrugskalk, til cementproduktion, kalkmørtel og som fyld i papir.

Se også 
 Calcit
 Calciumcarbonat
 Kalksten
 Brændt kalk
 Læsket kalk

Referencer 

 
Byggematerialer
Demokratiske Republik Congos flag

Demokratiske Republik Congos flag blev taget i brug 18. februar 2006. Landets nye grundlov fastsatte at man skulle gå tilbage til et flag som mindede om flaget, som blev brugt fra 1963 til 1971, med en noget anden blå farve, som repræsenterer fred. 

Landet som i dag hedder Demokratiske Republik Congo har benyttet en række flag.

Farver

1885-1960 
Congos første flag blev til ved koloniseringen. I 1885 blev landet omgjort til Congofristaten og landet fik som sådan sit eget flag. Dette var blåt og havde en gul stjerne i midten. Dette skulle symbolisere civilisationens stjerne som lyser i Afrikas mørke, et klart udtryk for tidens kolonimentalitet. Flaget blev videreført da landet i 1908 blev omgjort til belgisk koloni (Belgisk Congo).

1960-1963 
Ved uafhængigheden fra Belgien i 1960 blve kolonitidsflaget ændret, men fortsat at flagdugen var blå og havde en gul stjerne i midten. I tillæg blev seks mindre gule stjerner lagt til og placeret over hinanden ved stangsiden. Disse seks stjerner skulle repræsentere Congos seks provinser. Den store stjerne i midten skulle symbolisere national enhed.

1963-1971 
I 1963 blev symbolikken som hæftede ved de seks stjerner uaktuel, da landets territorielle inddeling blev ændret. Et nyt flag blev indført, men den blå grundfarve blev beholdt. En stor gul stjerne, symbol for national enhed, blev også beholdt, men flyttede fra midten af flagdugen til kantonen. En rød stribe blev lagt til, sat diagonalt fra neden til øvre hjørne. Rødt skulle her symbolisere blodet, som var ofret i kampen for fædrelandet. Gult stod for fremgang.

1971-1997 
Under præsident Mobutu fik landets flag helt ny udforming. Dette repræsenterede præsidentens ønske om at bryde med kolonitiden, noget som også gjorde, at landets navn blev ændret til Zaïre. Nationalflaget blev ændret til grøn flagdug og fik emblemet for præsidentens parti, Mouvement Populaire Renouveau (MPR), i midten. Emblemet viser en hånd som holder en fakkel.

1997-2006 
Zaïres flag forsvandt med diktatoren, præsident Mobutu, da han blev styrtet i 1997. Landet blev da igen omdøbt til Congo og flaget fra 1960 blev genindført. I 2006 blev dette flag på nyt afskaffet, da til fordel for et flag med et design der ligner det fra 1963. 

Flag fra Afrika
Flag
Nationale flag
Variabel rente

En variabel rente er en rente, der bevæger sig op og ned med den generelle markedsrentes udvikling. Den fastsættes for ind- og udlån typisk enten hver 3., 6. eller 12. måned eller op til hvert 10. år. Lån med variabel rente kaldes også for et tilpasningslån, fordi renten tilpasses løbende.

Lån med variabel rente

Fordele
Som regel vil man have en lavere rente på lånet end ved fast forrentede lån, og derfor bliver ydelsen lavere. Når renten falder, falder ydelsen automatisk svarende hertil. Den lavere rente betyder, at man i starten afdrager relativt mere på lånet i forhold til et tilsvarende lån med samme løbetid og med en (højere) fast rente.

Risici
Renten på et lån med variabel rente tilpasses løbende, og der er ikke nogen øvre eller nedre grænse. Det betyder at man er helt afhængig af markedsrenten, og det kan der være usikkerhedselementer i. Hvis man ønsker at minimere sin risiko for stigende renter, findes der forskellige produkter med renteloft, så renten aldrig kan blive højere end det loft, der er aftalt med banken eller realkreditinstituttet.

Variationer
Man kan vælge lån med delvis rentetilpasning, således at kun dele af lånet tilpasses ved hver rentetilpasning. 

Eksempel:

Udgangspunktet er et lån med en rente før rentetilpasning på 4%, og markedsrenten er 5% på tilpasningstidspunktet. På et tilpasningslån med fuld rentetilpasning hvert år (et såkaldt F1-lån), bliver lånets rente i det kommende år 5%. 
På et tilpasningslån med 30% delvis rentetilpasning hvert år (et såkaldt P30-lån), er lånets rente i det kommende år 4,3% (0,30*5%+0,70*4%).

Se også 
 Renteswap

Renteformer
Burkina Fasos flag

Burkina Fasos flag består af to lige store horisontale bånd med en stjerne i midten. Det øverste bånd er rødt, det nederste er grønt og den femtakkede stjerne er gul. Disse farver er fælles for mange afrikanske flag og kaldes pan-afrikanske farver. I Burkina Fasos tilfælde siges det også, at det røde står for socialismen, det grønne for Burkina Fasos frugtbarhed og at stjernen symboliserer revolutionens ledende lys. 

Flaget er i størrelsesforholdet 2:3. Samme flag benyttes som nationalflag, statsflag og flag for Burkina Fasos væbnede styrker. Flaget blev indført 4. august 1984, efter at landet skiftede navn fra Øvre Volta.

Tidligere flag 
Øvre Voltas flag var en vandret trikolore i sort over hvidt over rødt. Dette flag blev indført i 1959, lige før landets selvstændighed fra Frankrig. De tre striber skulle symbolisere landets tre vigtige floder: den sorte, hvide og røde Volta.

Litteratur 
 Album des pavillons nationaux et des marques distinctives. National flags and distinctive markings, Service hydrographique et océanographique de la marine, Brest, 2000

Flag fra Afrika
Flag
Nationale flag
Hugo (søn af Karl den Store)

Hugo (802 – 16. juni 844) var en uægte søn af Karl den Store og hans konkubine Regina, med hvem Karl også havde en anden søn: biskop Drogo af Metz (801-855).

Hugo var abbed af flere klostre: Sankt Quentin (822-823), Lobbes (836) og Sankt Bertin (836). I 834, udnævnte hans halvbror Ludvig den Fromme ham til ærkekansler for det Tysk-romerske rige.

Han blev dræbt under Slaget ved Agout som stod i nærheden af Angoulême, hvor Pépin af Aquitaine blev besejret af Karl den Skaldede som belejrede Toulouse.

Hugo havde en datter, Petronilla (født 825), som giftede sig med Tertullus af Anjou, far til grev Ingelger.

Noter 

Karolingerne
Personer fra middelalderen
Eksempel

Et eksempel er en henvisning til en konkret realisation af et generelt fænomen eller abstrakt idé, med det formål at lette modtagerens forståelse. I den henseende er eksemplet beslægtet med illustrationen. (Selv om de fleste eksempler består af tekst, kan et eksempel også godt være et billede, en gestus eller et andet objekt. Brugssituationen er det definerende element.) 

Mange eksempler er underbegreber (hyponymer) af det de eksemplificerer; således kan ”2. verdenskrig” (konkret historisk begivenhed) bruges som et eksempel på ”krig” (generelt). Den foregående sætning (konkret eksisterende) er i sig selv et eksempel på (ideen om) ”eksempel” (abstrakt).

På dansk introduceres et eller flere eksempler ofte med ordene for eksempel, der kan forkortes f.eks. eller fx.
Fra latin kendes forkortelsen e.g., der står for exempli gratia ’for eksempels skyld’. Den har spredt sig til mange af de skriftsprog der har været under påvirkning af den latinske tradition, fx engelsk.

Se også 
 Stereotyper

Retorik
Ping (it)

Ping er et netværksværktøj til at teste, om en given vært er tilgængelig via et IP-netværk. Princippet i ping, som blot er et program, der medfølger de mest almindelige styresystemer er at måle den tid, det tager at sende en pakke frem og tilbage mellem to enheder på et netværk, som regel internettet. På engelsk er denne "frem og tilbage tid" også kendt som Round-trip delay time (RTT). Ping virker ved at sende ICMP "echo request" pakker til en specificeret host, hvorefter det venter på ICMP "echo response" svar. Ping måler desuden også tab af pakker (Packet loss), og giver et visuelt output med statistik, ofte i en terminal.

Ping er ofte ukorrekt brugt som et begreb for den beskrevne Round-Trip Time.

Eksempel 
Følgende er et eksempel på output af ping.exe med en pingforespørgsel til da.wikipedia.org i Windows Vista via en windows kommandoprompt.

 C:\>ping da.wikipedia.org
 
 Pinger rr.esams.wikimedia.org [91.198.174.2] med 32 byte data:
 Svar fra 91.198.174.2: byte=32 tid=35ms TTL=52
 Anmodning fik timeout.
 Svar fra 91.198.174.2: byte=32 tid=117ms TTL=52
 Svar fra 91.198.174.2: byte=32 tid=140ms TTL=52
 
 Ping-statistikker for 91.198.174.2:
     Pakker: Sendt = 4, modtaget = 3, tabt = 1 (25% tab),
 Beregnet tid for rundtur i millisekunder:
     Minimum = 35ms, Maksimum = 140ms, Gennemsnitlig = 97ms

Se også 
Latens

Software
Drogo fra Metz

Drogo, også kendt som Dreux eller Drogon (17. juni 801 – 8. december 855) var en uægte søn af Karl den Store og hans konkubine Regina, med hvem Karl også havde en anden søn: Hugh (801-844).

I 818 tvang hans halvbror Ludvig den Fromme ham til at blive præst, en gerning han dog frivilligt fortsatte med efter de to var kommet til en fælles forståelse i 822. Fra 820 var han abbed af Luxeuil. Biskop af Metz i 823. I 831] udnævnte han Ansgar ham som ærkebiskop af Hammaburg (Hamburg). Drogo forblev meget tro mod hans halvbror Ludvig den Fromme og blev kapellan kejserens ærkebiskop i 835. Efter Ludvigs død i 840 begyndte Drogos indflydelse at formindskes, en process der fortsatte med ekstra kraft efter hans eneste (hel) bror Hugh døde i 844.

I 844 sendte kejser Lothar ham til Rom for at overværer valget af pave Sergius 2. Paven udnævnte ham da som apostolsk vikar i Gallien og Germania, i hvilken position han i oktober 844 præsiderede over synoden i Yutz.

Drogo døde ved et uheld den 8. december (november?) 855 (856?) og er begravet i Sankt Arnulfs kirke i Metz.

Drogo var en stor kunstelsker og en af de største kunstmæcener i det 9. århundrede. Han fik katedralen i Metz udsmykket med kunstværker der tilhører det ypperste af karolingisk kunst. Heriblandt tre manuskripter, hvoraf det yngste og måske det smukkeste er Drogos Sakramente.

Karolingerne
Personer fra middelalderen
Personer fra Metz
Helleflynder

Helleflynderen (Hippoglossus hippoglossus; dansk navn kommer af "hellig flynder") er den ubestridt største af alle fladfisk. Fisken lever i Nordatlanten fra Newfoundland over Grønland, de nordatlantiske øer, nordlige Skandinavien, og til Biscayen. Fisken er højrevendt og kan bliver over 2 meter lang og veje op mod 300 kilo. Helleflynderen lever af krabber og fisk, og æder stort set alt den kan fange. Dette inkluderer også fugle som lunder og forskellige måger. Da den foretrækker meget koldt vand findes den oftest på store dybder i Danmark, f.eks. Norskerenden i Skagerrak, men den kendes også fra Nordsøen og Kattegat. Rekorden i Danmark for en helleflynder er på 115 kg og fra 1999. Meget store individer er sjældne i Danmark, men en 90 kg helleflynder blev fanget i 2011 i Skagerrak, og et 102 kg eksemplar blev fanget i 2016 ved Thyborøn.

Foruden helleflynder-arten i Atlanterhavet findes der en nær slægtning i det nordlige Stillehav, som kan blive næsten lige så stor: Hippoglossus stenolepis.

Eksterne kilder og henvisninger

Fladfisk
Grønlands fauna
Atlanterhavets fauna
BKV

Budapesti Közlekedési Zártkörűen Működő Részvénytársaság (BKV) driver den offentlige trafik i Budapest med metrolinjer, sporvejslinjer, trolleybuslinjer og buslinjer.

Der er i Budapest 26 linjer: 1, 2, 3, 4, 6, 12, 14, 17, 18, 19, 24, 28, 37, 41, 42, 47, 48, 49, 50, 51, 52, 59, 60, 61, 62, 69.

Budapest har også 7 ekstra sporvejslinjer: 1A, 28A, 28B, 37A, 51A, 59A, 62A.

Sporvejsnettet åbnede 1889. Det er normalsporet (1435 mm).

Metroen 
Konstruktionen af Budapests metro blev besluttet i 1870 i form af en linje hele vejen under den store brede boulevard, Andrássy út. Banen var færdig til brug i 1896 og var den første metrolinje på det europæiske fastland.

Ekstern henvisning 
 BKV – officiel hjemmeside
 Sporvognsrejser: Budapesti Közlekedési Vállalat (BKV)

Trafikselskaber
Budapest
Transport i Ungarn
Matteo Priamo

Matteo Priamo (født 20. marts 1982, Castelfranco Veneto) er en italiensk tidligere professionel cykelrytter.

I 2008 vandt han 6. etape af Giro d'Italia.

Eksterne henvisninger 
 

Mandlige cykelryttere fra Italien
Helmuth Weidling

Helmuth Otto Ludwig Weidling (2. november 1891 i Halberstadt i Sachsen-Anhalt – 17. november 1955 i krigsfangelejren Wladimirowka i Vladimir i Sovjetunionen) var en tysk officer General der Artillerie under 2. verdenskrig. 

Weidling blev udnævnt til kommandant for Berlin den 23. april 1945 og ledede forsvaret af byen under Slaget om Berlin. Han døde ti år senere i sovjetisk krigsfangenskab.

Eksterne henvisninger 
 Fotografi
 Biografi på Lexicon der Wehrmacht

Tysklands militære personel i 2. verdenskrig
Generaler fra Tyskland
Modtagere af Jernkorset
Personer fra Sachsen-Anhalt
Fumarsyre

Fumarsyre er et kemiske stof med formlen HO2CCH=CHCO2H. Denne farveløse krystallinske forbindelse er en af to isomere umættede dicarboxylsyrer, hvoraf den anden er maleinsyre, hvori syregrupperne er cis. Stoffet har en frugt-agtig smag. Saltene og estrene af fumarsyre kaldes fumarater.

Fumarsyre har som tilsætningsstof E-nummeret E297.

Biologi 
Fumarsyre blev først påvist i 1814 i ege-spejlporesvamp (Inonotus dryadeus; tidligere kaldet Boletus pseudo-ignioarius) af den franske kemiker Henri Braconnot, der kaldte syren for acide bolétique,, og blev senere isoleret fra planten  jordrøg (Fumaria officinalis; heraf navnet fumarsyre) og laven islandsk kruslav (Cetraria islandica).

Fumarat er et intermediat i citronsyrecyklussen, en del af cellers metabolisme hvori glucose nedbrydes. Det dannes ved oxidationen af succinat af enzymet succinat dehydrogenase. Fumarat omdannes derefter af enzymet fumarase til malat. Menneskehud danner naturligt fumarsyre, når den udsættes for sollys.

Fumarat er også et biprodukt i ureacyklussen.

Medicin 
Fumarsyreestre bruges nogle gange til behandling af psoriasis, da det er blevet foreslået, at tilstanden skyldes en sænkning af fumarsyreproduktionen i huden. Startdosis er 60-105 mg dagligt, hvilket trin for trin kan reguleres og øges til 1.290 mg per dag. Bivirkninger er nyresvigt eller problemer med fordøjelsessystemet og rødmen.

Mad 
Fumarsyre er et tilsætningsstof brugt siden 1946, da det er ikke-giftigt. Det bruges primært i drikkevarer og bagepulvere. Det bruges ofte som substitut for vinsyre og nogle gange for citronsyre med 1,36 g citronsyre til hver 0,91 gram fumarsyre for samme smag. Det bruges også i slik for at tilføre surhed, ligesom maleinsyren.

Kemi 
Fumarsyre er billigt. Det blev første gang syntetiseret fra brom-ravsyre. En traditionel syntese involverer oxidationen af furfural (fra forarbejdningen af majs) ved at bruge natriumklorat og en vanadium-baseret katalysator.

Stoffets kemiske egenskaber kan udledes fra dets funktionelle grupper. Denne svage syre danner en diester, det undergår additioner ved dobbeltbindingen, og det er en glimrende dienofil.

Andet brug 
Fumarsyre bruges til fabrikering af polyester, harpiks og sukkeralkoholer.

Sikkerhed 
Fumarsyre konverteres til den irriterende maleinsyreanhydrid ved delvis forbrænding.

Se også 
Dermatologi
Maleinsyre, cis-isomeren af fumarsyre

Referencer

Eksterne henvisninger 
International Chemical Safety Card 1173 

Carboxylsyrer
Tilsætningsstoffer
Citronsyrecyklus
Reichswehr

Reichswehr (dansk: Rigsværnet) var den tyske hær fra 1919 til 1935 (fra 1919 til 1921 under navnet Vorläufige Reichswehr).

Efter den 1. verdenskrigs afslutning gik den tyske hær i opløsning. Mange veteraner indgik i de højreorienterede frikorps, der var paramilitære grupper som deltog i de mange uroligheder efter krigen.

Den nylig grundlagte Weimarrepublik måtte da genopbygge hæren, og den 6. marts 1919 blev Vorläufige Reichswehr (dansk: det midlertidige rigsværn) dannet. 

Versaillestraktaten lagde begrænsninger på størrelsen på den nye tyske hær. I 1921 blev Vorläufige Reichswehr omorganiseret til Reichswehr for at opfylde traktatens begrænsninger.

Det nye Reichswehr bestod af syv infanteridivisioner og tre kavaleridivisioner, samt en mindre Reichsmarine (rigsmarine). Størrelsen på de væbnede styrker måtte ikke overstige 100.000 mand, og værnepligt var forbudt. Tilsvarende måtte Reichswehr hverken besidde fly eller kampvogne, og de måtte ikke udvikle nye kanoner. 

Efter at Adolf Hitler kom til magten i 1933 blev Tysklands væbnede styrker kraftigt oprustet. I 1935 blev Wehrmacht oprettet, som arvtager til Reichswehr. Siden 1955 har det tyske forsvar heddet Bundeswehr.

Se også 
 Schwarze Reichswehr
 Tysklands oprustning i 1930'erne

Eksterne links 

 Deutsches Historisches Museum om Reichswehr 
 axishistory.com om Reichswehr 
 feldgrau.com om Reichswehr 

Tysklands militær
Weimarrepublikken
Anders Wilhelm Kreigman

Anders Wilhelm "William" "Krigarn" Krigsman/Kreigman (født 25. oktober 1886 i Leksand, død 5. marts 1947 i Stockholm) var en svensk atlet og træner. Ved OL 1912 blev han nummer 14 i spydkast med bedste hånd (46.71 m) og nummer 13 sammenlagt, højre plus venstre hånd. Han var aktiv i Fredrikshofs Idrottsförening i Stockholm og bedste resultat opnåede han i 1912 med 51.78 meter.

Kreigman var atletikinstruktør i Københavns Idræts Forening i perioden 1917-1919, i Norge 1919-1926, i Holland 1927-1928 og derefter i Malmø frem til 1941.

Eksterne henvisninger 
 

Spydkastere fra Sverige
Trænere fra Sverige
Deltagere for Sverige ved sommer-OL 1912
Homo novus

Homo novus ( "ny mand"  pl: homines novi) var en betegnelse i Romerriget for en mand, der var den første i sin familie til at sidde i det romerske senat. Senere  betød det især dem, der for første gang besatte embedet som konsul.

De mest kendte homines novi var Gaius Marius og Marcus Tullius Cicero

Fremtrædende Homines Novi 
 Gaius Lutatius Catulus
 Cato den Ældre
 Lucius Licinius Lucullus
 Gaius Marius
 Marcus Tullius Cicero
 Gaius Cornelius Tacitus

Romerriget
Clubben Cyclistens træbane i Bernstorffsgade

Clubben Cyclistens træbane i Bernstorffsgade var en 350 meter lang træbane med hævede sving ved Tivoli, hvor Hovedbanegården ligger nu. Banen åbnede 22. maj 1893 og kostede 9000 kroner at bygge. Den havde både tribuner og en restaurant. Banen var kendt bl.a. for de årlige sprinterdyster på grundlovsdag med deltagelse af Thorvald Ellegaard. 
Banen brugtes også til atletik. Ordrupbanen og Clubben Cyclistens træbane i Bernstorffsgade var 1890'ernes to konkurrerende cykelbaner i hovedstadsområdet. 
Sommeren 1904 lukkede banen, og den var da forsømt og forfaldet.

Ekstern henvisning 
http://www.din-bog.dk/Blandet/1898_udsigt_fra_Raadhustaarnet.jpg - fotografi fra 1898, hvor cykelbanen ses bag Tivoli

Cykelbaner i Danmark
Vesterbro
Etableret i 1893
Ophørt i 1904
Audi 100/A6

Audi 100 (siden 1994 A6) er en øvre mellemklassebil fra Audi, internt også benævnt "C-Typ".

Den første Audi 100 kom på markedet i marts 1968, og blev frem til juli 1994 bygget i fire generationer. Efter en omstrukturering af modelnavnene kom bilen i juni 1994 til at hedde A6. I modsætning til den mindre 80/A4, hvor omdøbningen faldt sammen med et modelskifte, var den første A6 kun en faceliftet udgave af den sidste Audi 100.

I dag findes A6 som firedørs sedan (Limousine) og som femdørs stationcar (Avant). Tidligere modeller har også fandtes som todørs sedan (C1 og C2), coupé (C1) og combi coupé (C2). De sportslige versioner hedder S6 og RS6.

Byggeserierne i overblik

Eksterne henvisninger 

 Officielt websted
 Tekniske data for aktuelle og tidligere A6-modeller (tysk) 
 Motorkoder og -byggetider  (tysk) 

100/A6
Øvre mellemklassebiler
Stationcars
Forhjulstrukne biler
Robert Rauschenberg

Robert Rauschenberg (født 22. oktober 1925 i Port Arthur i Texas, død 12. maj 2008 i Captiva Island i Florida) var en amerikansk kunstner. Han blev omtalt som en af de vigtigste kunstnere i USA i sidste halvdel af 1900-tallet. 

Rauschenberg studerede ved kunstskolen Black Mountain College i USA, under den tidligere Bauhaus-profil Josef Albers. Rauschenberg udtalte senere at Albers' sans for disciplin og metodiske tilnærmelse til kunst inspirerede ham til at gøre det modsatte. 

Rauschenberg havde stor betydning for udviklingen af amerikansk kunst i 1950- og 60'erne, og hans brug af readymades og citater fra populærkulturen blev set som et alternativ til den dominerende abstrakte ekspressionismen, og som en forløber for popkunsten. I lighed med Jasper Johns' arbejder blev Rauschenbergs kunst omtalt som "Neo-Dada" (nydadaisme) i 1950'erne, på grund af blandingen af høj- og lavkulturelle referencer, og sammenstillingen af forskellige objekter, teknikker og materialer.

Eksterne links 
 Biografi på Guggenheims hjemmeside 

Kunstnere fra USA
Popkunstnere
Personer fra Texas